QHคาดผลงานอ่อนตัวQoQ และYoYแต่ยังแนะซื้อราคาเป้าหมาย3.66บาท
บล.เมย์แบงก์ กิมเอ็งระบุในบทวิเคราะห์วันนนี้(7พ.ค.) ว่า บริษัท ควอลิตี้เฮ้าส์ จำกัด (มหาชน)หรือ QH มียอด Presales ไตรมาส1/58 ที่ 4,800 ล้านบาท (ไม่เปลี่ยนแปลง เทียบไตรมาสก่อนหน้าแต่ +11.6%เทียบช่วงเดียวกันของปีก่อน) โดย 75% เป็นยอดมาจากโครงการแนวราบซึ่งส่วนใหญ่เป็นการขายโครงการที่เปิดมาก่อนหน้านี้ขณะที่อีก 25% เป็นยอดมาจากคอนโดมิเนียมซึ่งมีการเปิดโครงการใหม่ 2 แห่งคือ The Point แหลมฉบัง 1 มูลค่าโครงการ 635 ล้านบาท และ Q สุขุมวิท มูลค่าโครงการ 9,400 ล้านบาท (มียอดสัญญาแล้ว 15%) โดยยอดของ ไตรมาส1/58 คิดเป็น 20% ของเป้าในปีนี้ที่ 24,000 ล้านบาท (+25%เทียบช่วงเดียวกันของปีก่อน) ซึ่งเราคาดยอดจองจากคอนโดมิเนียมจะเป็นกุญแจสำคัญ
7 พ.ค. 2558

บล.เมย์แบงก์ กิมเอ็งระบุในบทวิเคราะห์วันนนี้(7พ.ค.) ว่า บริษัท ควอลิตี้เฮ้าส์ จำกัด (มหาชน)หรือ QH มียอด Presales ไตรมาส1/58 ที่ 4,800 ล้านบาท (ไม่เปลี่ยนแปลง เทียบไตรมาสก่อนหน้าแต่ +11.6%เทียบช่วงเดียวกันของปีก่อน) โดย 75% เป็นยอดมาจากโครงการแนวราบซึ่งส่วนใหญ่เป็นการขายโครงการที่เปิดมาก่อนหน้านี้ขณะที่อีก 25% เป็นยอดมาจากคอนโดมิเนียมซึ่งมีการเปิดโครงการใหม่ 2 แห่งคือ The Point แหลมฉบัง 1 มูลค่าโครงการ 635 ล้านบาท และ Q สุขุมวิท มูลค่าโครงการ 9,400 ล้านบาท (มียอดสัญญาแล้ว 15%) โดยยอดของ ไตรมาส1/58 คิดเป็น 20% ของเป้าในปีนี้ที่ 24,000 ล้านบาท (+25%เทียบช่วงเดียวกันของปีก่อน) ซึ่งเราคาดยอดจองจากคอนโดมิเนียมจะเป็นกุญแจสำคัญ 
เราคาดรายได้ของ QH ในไตรมาส1/58 ที่ 3,876 ล้านบาท (-4.7%เทียบช่วงเดียวกันของปีก่อนและ -23.2%เทียบไตรมาสก่อนหน้า) โดยมีสัดส่วนรายได้จากแนวราบ : คอนโดมิเนียม : ค่าเช่า ที่ 83 : 9 : 8 และคาดอัตราการทำกำไรขั้นต้นที่ 32.2% ขณะที่คาด SG&amp;A จะมีสัดส่วนที่สูงขึ้นจาก 1)การตั้งสำรองค้ำประกันเงินกู้การลงทุนในประเทศเวียดนาม ประมาณ 30 ล้านบาท 2)การตั้งสำรองโบนัสพนักงานเพิ่มขึ้น 3) ค่าใช้จ่ายการเปิดโครงการคอนโดมิเนียมใหม่ ดังนั้นเราคาดกำไรสุทธิของ ไตรมาส1/58 จะลดลง -21.7%เทียบช่วงเดียวกันของปีก่อนและ -23.7%เทียบไตรมาสก่อนหน้าเท่ากับ 495 ล้านบาท 
คาดแนวโน้มรายได้ของ ไตรมาส2/58 จะดีขึ้น เทียบไตรมาสก่อนหน้าจากแรงหนุนของ Backlog คอนโดมิเนียมที่เริ่มทยอยส่งมอบมากขึ้น โดยโครงการใหม่ที่จะเริ่มบันทึกรายได้คือ The Trust Condo นครปฐม มูลค่าโครงการ 615 ล้านบาท และ The Trust Condo พัทยาใต้ มูลค่าโครงการ 1,100 ล้านบาท (ยอดจอง &gt;80%) เราคงประมาณการรายได้ของปี 2558 ที่ 22,174 ล้านบาท (+4.5%เทียบช่วงเดียวกันของปีก่อน) และเราตั้งเป้าต่ำกว่าที่บริษัทคาดไว้เล็กน้อยโดยเราจะพิจารณาประมาณการของเราอีกครั้งในช่วงกลางปีหาก Presales แนวราบทำได้ตามเป้าจึงจะปรับประมาณขึ้นและคาดกำไรสุทธิเท่ากับ 3,454 ล้านบาท (+3.8%เทียบช่วงเดียวกันของปีก่อน) 
จากการประเมินมูลค่าที่เหมาะสม 12 เดือนด้วยวิธี Average PER ที่ 10.5 เท่า (เดิม 12.5 เท่า +0.5SD) โดยเราลด Premium ลงจากระดับ consumption ที่ต่ำและผลตอบแทนจากเงินลงทุนในบริษัทมีแนวโน้มไม่เติบโต  เราได้ราคาเป้าหมายเท่ากับ 3.66 บาท/หุ้น จากเดิมราคาเป้าหมายของปีนี้หลังเกิด Dilution ของหุ้นปันผลที่ 4.20 บาท/หุ้น ดังนั้น เราคงคำแนะนำ Trading Buy โดยประเมินว่าแม้ Downside ของราคาในระยะสั้นค่อนข้างต่ำแต่ความเสี่ยงในระยะยาวยังมีอยู่ 
 
 
 